
Denne fortrolighedserklæring underskrives af: 

	Fornavn Efternavn


	CPR-nummer

	Mailadresse


	Telefonnummer



som potentielt får adgang til Nyborg Kommunes fortrolige og/eller personhenførbare oplysninger i forbindelse med dennes opgaver pålagt ved udførelsen af de aftalte definerede opgaver. 

Undertegnede erklærer ved underskrift på denne fortrolighedserklæring overfor Nyborg Kommune: 

· At være omfattet af tavshedspligten gældende for offentlige ansatte i straffelovens § 152, jf. § 152a vedlagt denne fortrolighedserklæring
· At tavshedspligten fortsat er gældende efter arbejdet for Nyborg Kommune, er ophørt.

· At behandlingen af personoplysninger sker i henhold til gældende lovgivning, herunder databeskyttelsesforordningen og databeskyttelsesloven.

· At undertegnede foretager de nødvendige forholdsregler for beskyttelse af personoplysninger ved hjælp af passende tekniske og organisatoriske foranstaltninger. 

· At undertegnede ikke deler oplysninger med 3. part eller lægger disse på egne medier uden forudgående skriftlig tilladelse af Nyborg Kommune.

· At undertegnede tilintetgør eller tilbageleverer evt. gemte data, når kontraktforholdet er opfyldt. 



Dato:  _________________

______________________________
Underskrift 

Uddrag af straffeloven, Lovbekendtgørelse nr. 1156 af 20/9-2018
§ 152. Den, som virker eller har virket i offentlig tjeneste eller hverv, og som uberettiget videregiver eller udnytter fortrolige oplysninger, hvortil den pågældende i den forbindelse har fået kendskab, straffes med bøde eller fængsel indtil 6 måneder.
Stk. 2. Begås det i stk. 1 nævnte forhold med forsæt til at skaffe sig eller andre uberettiget vinding, eller foreligger der i øvrigt særligt skærpende omstændigheder, kan straffen stige til fængsel indtil 2 år. Som særligt skærpende omstændighed anses navnlig tilfælde, hvor videregivelsen eller udnyttelsen er sket under sådanne omstændigheder, at det påfører andre en betydelig skade eller indebærer en særlig risiko herfor.
Stk. 3. En oplysning er fortrolig, når den ved lov eller anden gyldig bestemmelse er betegnet som sådan, eller når det i øvrigt er nødvendigt at hemmeligholde den for at varetage væsentlige hensyn til offentlige eller private interesser.
§ 152 a. Bestemmelsen i § 152 finder tilsvarende anvendelse på den, som i øvrigt er eller har været beskæftiget med opgaver, der udføres efter aftale med en offentlig myndighed. Det samme gælder den, som virker eller har virket ved telefonanlæg, der er anerkendt af det offentlige.
§ 152 b. Med samme straf som efter § 152 straffes den, som udøver eller har udøvet en virksomhed eller et erhverv i medfør af offentlig beskikkelse eller anerkendelse, og som uberettiget videregiver eller udnytter oplysninger, som er fortrolige af hensyn til private interesser, og hvortil den pågældende i den forbindelse har fået kendskab.
Stk. 2. Med samme straf som efter § 152 straffes endvidere den, som virker eller har virket som ansat ved De Europæiske Fællesskabers Statistiske Kontor, eller som arbejder eller har arbejdet i kontorets lokaler, og som uberettiget videregiver eller udnytter fortrolige statistiske oplysninger, hvortil den pågældende i den forbindelse har fået kendskab.
§ 152 c. Bestemmelserne i §§ 152-152 b gælder også for de pågældende personers medhjælpere.
§ 152 d. Bestemmelserne i §§ 152-152 c finder tilsvarende anvendelse på den, som uden at have medvirket til gerningen uberettiget skaffer sig eller udnytter oplysninger, der er fremkommet ved en sådan overtrædelse.
Stk. 2. Med samme straf straffes den, der uden at have medvirket til gerningen uberettiget videregiver oplysninger om enkeltpersoners rent private forhold, jf. forvaltningslovens § 28, stk. 1, som er fremkommet ved overtrædelse af §§ 152-152 c.
Stk. 3. På samme måde straffes den, som uden at have medvirket til gerningen uberettiget videregiver oplysninger, der er fortrolige af hensyn til statens sikkerhed eller rigets forsvar.
§ 152 e. Bestemmelserne i §§ 152-152 d omfatter ikke tilfælde, hvor den pågældende:
1) er forpligtet til at videregive oplysningen eller
2) handler i berettiget varetagelse af åbenbar almeninteresse eller af eget eller andres tarv.
§ 152 f. Overtrædelse af §§ 152-152 d, hvorved der alene er krænket private interesser, er undergivet privat påtale.
Stk. 2. Offentlig påtale kan dog ske, når den forurettede anmoder herom.

